भारत ने सीरीज के साथ-साथ महत्वपूर्ण 10 अंक भी गंवाए और अब उसकी पकड़ नंबर 1 पर ढीली हो गई है। भारतीय टीम 125 अंकों से खिसकर 115 अंकों पर आ गई है। 106 अंकों के साथ दक्षिण अफ्रीका दूसरे और ऑस्ट्रेलिया तीसरे स्थान पर है। इंग्लैंड और इन दो टीमों के बीच अब केवल एक अंक का फासला है। भारतीय टीम अगली टेस्ट सीरीज में वेस्ट इंडीज की मेजबानी करेगी। इस सीरीज का पहला टेस्ट मुकाबला राजकोट के सौराष्ट्र क्रिकेट एसोसिएशन स्टेडियम में 4 अक्टूबर से खेला जाएगा।